Portal: Alternativ behandling

**Relevans**: Denne artikkelen omtaler et emne som kan ha tvilsom relevans for Wikipedia. Artikkelen bør endres slik at det fremkommer hvorfor emnet er relevant for Wikipedia, ellers kan den bli slettet. Angitt grunn: *Øyeblikksfokus? Er dette en stor sak?* *(1. januar 2024)*
**Medox** er et norskutviklet kosttilskudd som produseres av selskapet Medpalett AS i Sandnes. Det foreligger ikke vitenskapelig dokumentert effekt av kosttilskuddet.

Historie
--------

Kosttilskuddet kom i stand etter at to forskere ved Universitetet i Bergen i 1998 kontaktet næringslivslederen Sjur Svaboe. De presenterte en hypotese om å utvinne antocyaner fra blåbær og solbær, og klarte å overbevise Svaboe til å investere penger i prosjektet. I 2015 rundet omsetningen 100 millioner.

I 2016 ble Medpalett solgt til det tyske konsernet Evonik Industries.

Markedsføring
-------------

Markedsføringen av Medox har inneholdt påstander om at det kan forebygge og helbrede konkrete sykdommer og styrke immunforsvaret. Produsenten har også vært tydelig på at effekten av Medox er klinisk dokumentert gjennom vitenskapelige studier, og at dette skiller deres produkt fra de fleste andre kosttilskudd. Medox ble utviklet på et tidspunkt hvor det var en utbredt oppfatning at inntak av antioksidanter gjennom kosttilskudd var gunstig for helsen ved å motvirke oksidativt stress, men dette er senere blitt tilbakevist og EU har forbudt påstander om at tilskudd av antioksidanter styrker immunforsvaret.

I 2015 gikk RELIS gjennom dokumentasjonsgrunnlaget for påstandene om at Medox hadde effekt mot revmatiske smerter slik det ble hevdet i markedsføringen. Konklusjonen var da at ingen av studiene som ble fremholdt fra produsentet var egnet til å kunne si noe om effekt av Medox, og at det dermed ikke forelå klinisk dokumentasjon på de helsepåstander som kosttilskuddet ble markedsført med. Også Rune Blomhoff som utførte studien på Medox har uttalt at markedsføringen av kosttilskuddet dras mye lenger enn det er vitenskapelig dekning for. Statens legemiddelverk uttalte at helsepåstandene som benyttes i markedsføringen er dårlig dokumenterte.

Referanser
----------

1. 1 2  Har tjent seg søkkrik på blåbær Hegnar Online
2. ↑  Tjener store penger på blåbærskall Dagbladet
3. ↑  Endret livsstil - bekjempet diabetes MedoxNytt 2-2012]
4. ↑  Unngå forkjøelse - husk Medox hver dag! Arkivert 13. april 2017 hos Wayback Machine. MedoxNytt 1-2013
5. ↑  Team Mekonomen henter krefter fra naturen Langrenn.com
6. ↑  Helnorsk helse med kvalitet i fokus Live Life, nr. 4 2015
7. 1 2  Effekt av Medox mot revmatiske smerter? RELIS
8. ↑  Blåbær kan bremse indre aldring Din Side
9. ↑  Blåbær godt for immunforsvaret VG
10. ↑  Medox raser mot nye EU-bestemmelser Arkivert 13. april 2017 hos Wayback Machine. Stavanger Aftenblad
11. ↑  Eksperter mener Medox selger håp uten tilstrekkelig dokumentasjon NRK
12. ↑  *Dommen over helsekostproduktene*, Dagbladet, 30. september 2017

Eksterne lenker
---------------

* Offisielt nettsted

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |